ประชาชนปลดแอก ชุมนุมสกายวอล์ก ชู 3 นิ้ว ย้ำ ข้อเรียกร้อง 3 ข้อ
กลุ่ม ประชาชนปลดแอก ชุมนุม แสดงสัญลักษณ์ ชู 3 นิ้ว สกายวอล์ก แยกปทุมวัน ยังย้ำ 3 ข้อเรียกร้อง แก้ รธน.-ยุบสภา-หยุดคุกคาม ปชช. ท่ามกล่างกำลัง จนท.ตำรวจดูแลความปลอดภัยอย่างเข้มงวดวันที่ 8 ส.ค. ที่ สกายวอล์ก แยกปทุมวัน ผู้สื่อข่าวรายงานว่า กำลังเจ้าหน้าที่ตำรวจ จำนวนมาก มีการตั้งแถวเตรียมความพร้อมเพื่อรับมือคณะประชาชนปลดแอก (Free People) ที่นัดชุมนุมที่บริเวณสกายวอล์ก แยกปทุมวัน ตั้งแต่เวลา 16.00 น. ที่ผ่านมาโดยล่าสุด กลุ่มผู้ชุมนุม ประชาชนปลดแอก ได้รวมตัวกันตามที่มีนัดหมาย โดยมีการแสดงสัญลักษณ์ ชู 3 นิ้ว พร้อมเรียกร้อง ไม่ให้รัฐบาล-ตำรวจ คุกคามประชาชน และแสดงจุดยืน ออกแถลงการณ์ เรื่องการเคลื่อนไหวเพื่อสิทธิเสรีภาพ และประโยชน์ทั้งหลายของประชาชนชาวไทยทุกคน ย้ำใน 3 ข้อเรียกร้อง ก่อนหน้านี้ ได้แก่ 1. แก้รัฐธรรมนูญ 2. ยุบสภา และ 3. หยุดคุกคามประชาชนอย่างไรก็ตาม เจ้าหน้าที่ตำรวจได้มีการส่งตัวแทนเข้าเจรจา เพื่อขอคืนพื้นที่ทางเดินเท้า เพราะกระทบกับผู้ที่มาใช้บริการห้างสรรพสินค้า MBK (มาบุญครอง) ด้วยน.ส.จุฑาทิพย์ ศิริขันธ์ ประธานสหภาพนักเรียน นิสิต นักศึกษาแห่ง ประเทศไทย และโฆษกคณะประชาชนปลดแอก พร้อมแกนนำ ได้เดินทางมาถึงบริเวณสกายวอล์กทั้งนี้ มีรายงานด้วยว่า มีประชาชน ตะโกนคำว่า ตำรวจ ออกไป พร้อมกันหลายครั้ง และกล่าวว่า ประชาชนเหลืออดแล้ว โดยมี ตำรวจ สน.ปทุมวัน ฝ่ากลุ่มมวลชนเข้ามา เพื่อชี้แจงตามข้อกฎหมาย
กลุ่ม ประชาชนปลดแอก ชุมนุม แสดงสัญลักษณ์ ชู 3 นิ้ว สกายวอล์ก แยกปทุมวัน ยังย้ำ 3 ข้อเรียกร้อง แก้ รธน.-ยุบสภา-หยุดคุกคาม ปชช. ท่ามกล่างกำลัง จนท.ตำรวจดูแลความปลอดภัยอย่างเข้มงวด 
ประชาชนปลดแอก,สกายวอล์ค,นัดชุมนุม,ชู 3 นิ้ว,แก้รธน.,ยุบสภา,หยุดคุกคามประชาชน,ข่าวทั่วไป